Nordjyllands Politi søger efter vidner til en voldsepisode, der udspillede sig søndag 5. marts 2023 i Frederikshavn - mere præcist klokken 11.40 på Skivegade ud for nummer 2A. Det var en 71-årig mand, der kom cyklende hen ad Skivegade. Foran nummer 2A blev han kontaktet af en mand, som slog den ældre mand gentagne gange i ansigtet. Da den 71-årige faldt om på kørebanen som følge af slagene, blev han af den samme gerningsmand tilmed sparket i hovedet. Offeret pådrog sig ikke alvorlige skader som følge af overfaldet. - Vold er helt uacceptabelt, og vi skal have den mistænkte i sagen afhørt. Desværre har vores hidtidige efterforskningsskridt endnu ikke ført frem til, at vi kan fastlægge hans identitet – og derfor går vi nu i offentligheden med sagen, fortæller lederen af efterforskningen, politikommissær Michael Elkjær. Beskrives som høj og med en hund Politikommissæren oplyser desuden, at den mistænkte efter episoden gik fra stedet hen ad Århusgade mod vest i retning mod en cykelsti/stisystem. Manden beskrives som: Cirka 50 år gammel og mellem 180-190 centimeter høj. Han var iført en sort hue og army-brun softshell/windbreaker jakke. Og så gik han desuden med en hund, som beskrives som en stor hund, eventuelt schæferhund eller en ruhåret hønsehund. - Hvis man har en formodning om, hvem den mistænkte er, så er man også velkommen til at ringe til politiet på 114, understreger politikommissæren

Opsummering:
Offeret pådrog sig ikke alvorlige skader som følge af overfaldet.